# Riu Futaleufú

El Futaleufú (també conegut com a Grande) és un riu, alimentat per llacs del Parc Nacional Los Alerces a la província de Chubut a l'Argentina; travessa la serralada dels Andes cap a Xile i desemboca en el llac Yelcho. Dos megaloprojectes a Xile per construir embassaments a Xile per l'explotació hidroelèctrica van ser abandonats el 2016 sota la pressió de grups de protecció del medi ambient.
Futaleufú en mapudungun significa «gran riu» (fütra lhewfu/ḻewfu). Dona el nom al departament Futaleufú de la província de Chubut, a Argentina, i al municipi xilè de Futaleufú, situada a la X regió dels Lagos, a la província de Palena.

## Recorregut

Riu amunt el 1976 s'ha creat el pantà i central hidroelèctrica d'Amutui Quimey, forneix energia per a la planta d'alumini Aluar a Puerto Madryn. L'embassament es troba a una altitud de 481 m dins del Parc Nacional Los Alerces. És alimentat per diversos rierols i rius com el Huemul i el Frey. La conca inclou a més els llacs Futalaufquen, Rivadavia i Cholila.
Després del parc nacional, el riu rep les aportacions dels rius Corintos, Percey i Antefal, entre altres cursos d'aigua menors, en una àmplia vall producte de l'antic llit del Llac del 16 d'Octubre. A partir d'aquí és molt sinuós, amb meandres encaixats i almenys un nivell de terrasses glaciofluvials. També, rep diversos afluents com el riu Baggle, i passa prop de la localitat de Los Cipreses. La conca, dins de l'Argentina, té una superfície de 6.788 km².
Travessa la frontera cap a Xile entre les fites 14 i 15 de la frontera internacional, i continua cap a l'oest per arribar al llac Yelcho. Després continua a través del riu Yelcho fins a l'oceà Pacífic. A més, en aquest tram, també s'han proposat tres embassaments i centrals hidroelèctriques que haurien el cabal lliure final del riu. La ONG xilena Futaleufú Riverkeeper va actuar i continua actuant per protegir i conservar la conca del riu. Es van encarar amb l'empresa Endesa (actualment Enel) que hauria hagut d'enllestir la presa amb una capacitat de 1.367 MW per a la fi de 2012. Des del 2014 van començar a circular els rumors que el projecte seria abandonat. El 2016 Endesa va confirmar que abandonava els seus drets a l'explotació. A la regió patagona, és el segon més gran projecte abandonat després del projecte d'HydroAysén, abandonat el 2014 sota la pressió de les protestes.

## Economia

La conca del Futaleufú és una zona turística molt important i el riu es coneix per les seves aigües blaves del desglaç de les glaceres. Atreu rafters i caiaquers de tot el món. També és reconegut per la pràctica de la pesca amb mosca. A més del turisme, les principals activitats econòmiques hi són la ramaderia, els productes forestals i la pesca (de la truita i el salmó del Pacífic, entre altres espècies) a ambdós costats de la frontera.
* Complex hidroelèctric Futaleufú (Argentina)
* Entrada al Cajón del Infierno del riu Futaleufú

## Referències

* ↑ «Hidroelèctrica Futaleufú».
* 1 2 «Provincia del Chubut - Recursos Hídricos - Aguas superficiales» (en castellà). Govern de l'Argentina. Arxivat de l'original el 2014-03-09. [Consulta: 10 març 2016].
* ↑ «Riu Futaleufú». Arxivat de l'original el 2014-03-09. [Consulta: 10 març 2016].
* ↑ «Endesa planeja construir tres preses en el riu Futaleufú» (en castellà, anglès). Patagon Journal, 09-01-2013.
* ↑ «Hidroelectricidad» (en castellà). Futualeufú Riverkeeper, s.d. Arxivat de l'original el 2014-12-07. [Consulta: desembre 2016].
* ↑ Moggia, Tomás «El silencio de Endesa sobre el futuro del río Futaleufú: ¿Qué sigue para el gran río?» (en anglès, castellà). Patagon Journal [Consulta: 3 desembre 2016].
* ↑ «Endesa Renounces Rights to Futaleufu Watershed - Futaleufu Riverkeeper» (en anglès). Futaleufu Riverkeeper, 05-09-2016. Arxivat de l'original el 2016-12-20 [Consulta: 3 desembre 2016].
* ↑ «Chile rejects huge hydro-electric project in Patagonia» (en anglès). BBC News, 10-06-2014.
* ↑ Bevilacqua R., Romina «Chile se encuentra ante una oportunidad única tras renuncia de Endesa a los derechos de agua en la Patagonia». Ladera Sur, 02-09-2016.

## Enllaços externs

* «Futuleufú Riverkeeper».
             A Wikimedia Commons hi ha contingut multimèdia relatiu a: Riu Futaleufú